SHAMAN-sovellusprojektin loppuesittely

Aika: Keskiviikko 18.5.2005 klo 12.00 – 14.00

Paikka: Ag Auditorio 2

Läsnä:

Projektiryhmät:

Shaman-ryhmä

Kuha-ryhmä

Konttori-ryhmä

Ohjaajat:

Jukka-Pekka Santanen

Markus Inkeroinen

Ville Isomöttönen

Tilaajan edustajat:

Matti Levänen

Tero Toivonen

Lisäksi paikalla oli joukko yleisöä.

Pöytäkirja

Sisältö

Projektipäällikkö Marko Andersson aloitti esittelemällä projektiryhmän jäsenet, projektin ohjaajat ja tilaajan. Andersson jatkoi kuvailemalla Shaman-projektin aiheen taustoja. Mika Rinkinen jatkoi kuvailemalla projektille asetettuja vaatimuksia ja miten vaatimukset suunniteltiin toteutettavaksi. Matti Törmä kuvasi projektin teknistä toteutusta tarkemmin. Lopuksi Marko Andersson näytti ryhmän toteuttaman alustavan käyttöliittymän toimintaa Timo Valosen kuvatessa käyttöliittymän toimintoja.

Kysymykset

Ryhmältä tiedusteltiin, onko aikeissa ollut visualistin käyttäminen käyttöliittymää suunnitellessa. Ryhmä vastasi projektin olleen vahvasti vaatimusmäärittely- ja suunnittelupainotteinen, jolloin aikaisessa vaiheessa oli selvää, ettei projektissa toteutettava käyttöliittymä olisi lopullinen versio. Visualisti ei siis ollut tarpeen.

Ryhmältä kysyttiin, missä vaiheessa muiden järjestelmien rajapintojen toteutus on. Ryhmä vastasi, ettei rajapintoja ole toteutettu, mutta ne ovat paljolti suunniteltu.

Palaute

Kysymysten jälkeen projektin vastaava ohjaaja Jukka-Pekka Santanen antoi palautetta projektin kulusta projektiryhmälle. Santanen kuvaili projektiryhmän joutuneen omaksumaan laajalti eri järjestelmien asiantuntijoiden asettamia vaatimuksia. Santanen totesi ryhmän edenneen ennakoitua pidemmälle toteutusvaiheessa.

Santanen mainitsi projektiryhmän onnistuneen erityisesti järjestelmän keskeisten osien, kuten tietokannan suunnittelussa, vaikka vaatimukset olivat haastavat. Santanen totesi myös, että risuja projekti saa käyttöliittymän suunnittelusta, johon ei panostettu tarpeeksi.

Teknisenä ohjaajana toiminut Lassi Paavolainen totesi projektiryhmän olleen aktiivisesti mukana järjestelmän suunnittelussa alkupalavereista lähtien ja mainitsi projektin toteutusvaiheen edenneen hyvin, vaikka kenelläkään ryhmän jäsenistä ei ollut juurikaan aikaisempaa kokemusta Perl-kielestä.

Tilaajan edustajista Matti Levänen kertoi olleensa varsin tyytyväinen projektiryhmän aikaansaannoksiin. Levänen mainitsi alkuperäisten vaatimusten olleen turhan yleisiä ja laajoja, mutta projektiryhmän aikaansaamat tulokset ovat hyvä pohja jatkokehitystä ajatellen.

Oma arvio

Ryhmän jäsenet arvioivat esityksensä mainioksi. Valmisteluun käytettiin enemmän aikaa ja se näkyi sujuvampana esiintymisenä.

Jyväskylän yliopisto Tietotekniikan laitos SHAMAN-projekti	25.05.2005

2/2

SHAMAN-sovellusprojektin loppuesittely

tevaultti

1995-11-21T17:41:00